Vandræði Arsenal héldu áfram gegn Brighton Leikmenn Brighton fagna sigurmarki Neal Maupay gegn Arsenal í kvöld . AFP Frakkinn Neal Maypay reyndist hetja Brighton þegar liðið heimsótti Arsenal í ensku úrvalsdeildinni í knattspyrnu á Emirates-völlinn í London í kvöld . Leiknum lauk með 2 : 1 - sigri Brighton en Maupay skoraði sigurmark leiksins með skalla á 80. mínútu . Adam Webster kom Brighton yfir á 36. mínútu með föstu skoti úr teignum eftir hornspyrnu og Brighton leiddi með einu marki gegn engu í hálfleik . Leikmenn Arsenal mættu ákveðnir til leiks í síðari hálfleik og Alexandre Lacazette jafnaði metin fyrir Arsenal með skalla eftir hornspyrnu á 50. mínútu . Það var svo Neal Maupay sem tryggði Brighton öll þrjú stigin með marki á 80. mínútu og þar við sat . Brighton fer með sigrinum upp í þrettánda sæti deildarinnar í 18 stig en Arsenal , sem er án sigurs í síðutu sjö deildarleikjum sínum , er í tíunda sætinu með 19 stig .